cyanic-selkie/wikianc huggingface dataset:
Colima
Geografi
Colima er en liten delstat, men med høye fjell. Høyest når Nevado de Colima (4330 moh), som har navnet sitt etter snøen som av og til legger seg på toppen. Fuego de Colima (3960 moh) er en aktiv vulkan med stadige utbrudd. Potensielt er Fuego de Colima også en trussel mot Colima by. I tillegg ligger også delstaten i den mest aktive jordskjelvssonen i Mexico. Delstaten har en smal kystslette med tropisk klima, mens temperaturen avtar jo høyere opp man kommer.
Historie
Fra ca. 200 f.Kr. blomstret høykulturene i Colima, og på 250 steder i delstaten har man funnet keramikk av høy kvalitet. Mange kulturtrekk skiller seg sterkt fra resten av Mexico, men finnes igjen lengre sør. Dermed kan innbyggerne i Colima ha hatt kontakt sjøveien med kulturer langt borte.
I århundrene før den spanske erobringen var området dominert av Chimalhuacán-føderasjonen av fire kongedømmer. To spanske ekspedisjoner fra Mexico by ble slått tilbake før Gonazalo de Sandoval, en av Hernán Cortés' offiserer erobret området i 1523. Samme året ble Colima by grunnlagt, en av de eldste i Ny-Spania. Byen ble flyttet til sitt nåværende sted i 1527. Den spanske erobringen var total, og i dag er det få spor av urfolkskultur i Colima. Mot slutten av året 1810 ble Colima erobret av den meksikanske frigjøringsbevegelsen, men ble gjenerobret av Spania i 1811. I 1857 ble Colima egen delstat.
Interessant i Colima
Hovedstaden Colima by har en lang historie, men har blitt ødelagt av så mange jordskjelv at det ikke er mye historie å se. Mot nord ligger landsbyer som Comala og Suchitlán, som er kjent for sitt håndverk. På kysten ligger det flere badebyer, mest kjent er Manzanillo.
Parallelltoneart
Når to tonearter er parallelltonearter, har de de samme faste fortegnene. Det vil si at alle tonene er like. Det finnes alltid to tonearter med like fortegn, men de har ikke den samme grunntonen; Parallelltonearten til en dur-skala er alltid en moll-skala. For eksempel er a-moll parallelltonearten til C-dur. Disse toneartene har ingen faste fortegn. E-dur, derimot, har fire kryss. Det samme har parallelltonearten, ciss-moll. Moll-tonearten av to parallelltonearter har alltid grunntone en liten ters lavere enn dur-tonearten.
Det engelske uttrykket parallel key betyr varianttoneart, ikke parallelltoneart. Parallelltoneart heter på engelsk relative key.
Næringslivets sikkerhetsorganisasjon
Næringslivets sikkerhetsorganisasjon (NSO) er en norsk organisasjon som har til oppgave å kontrollere egenbeskyttelsen (industrivernet) ved industrivirksomheter som gjennomsnittlig sysselsetter 40 eller flere personer i året og er registrert i næringskoder beskrevet i forskrift om industrivern. Per 1. juni 2023 var det i overkant av 1,200 industrivernpliktige virksomheter i Norge.
30. september 1938 sendte Norges Industriforbund et rundskriv til sine medlemmer hvor forbundet tilbød organisasjonsmessig bistand til å styrke bedriftens egenbeskyttelse. Formålet var å organisere en form for sivilforsvar for store bedrifter i tilfelle den usikre situasjonen i Europa skulle resultere i krigshandlinger mot Norge, spesielt i form av luftangrep. I 1948 ble organisasjonen Industrivernet opprettet, og den skiftet i 1997 navn til Næringslivets sikkerhetsorganisasjon.
Industrivernet skal håndtere branntilløp, personskader og lekkasjer av gass og farlige kjemikalier alene inntil nød- og beredskapsetatene er på plass og så i samarbeid med dem. Dagens industrivern er en del av virksomhetenes samlede HMS-arbeid.
NSOs virksomhet er hjemlet i lov og forskrifter:
NSO drives som en selvstendig organisasjon finansiert av industrivernavgift som årlig kreves inn fra industrivernpliktige virksomheter. Styret i Næringsilvets hovedorganisasjon fastsetter avgiftens størrelse og godkjenner NSOs virksomhetsplaner og budsjett.
NSOs myndighetsutøvelse er hjemlet i Justis- og beredskapsdepartementet gjennom Direktoratet for samfunnssikkerhet og beredskap. NSOs myndighetsrolle følges opp av DSB, som fastsetter rammer og mål for NSOs virksomhet. NSOs direktør rapporter til et styre mned representanter for industrien. NSO rapporterer til DSB og Næringslivets Hovedorganisasjon (NHO).
12. september
12. september er den 255. dagen i året og den 256. i skuddår. Det er 110 dager igjen av året.
Fødsler
Se flere som er født 12. september i Kategori:Fødsler 12. september.
Dødsfall
Se flere som døde 12. september i Kategori:Dødsfall 12. september.
Ace Frehley
Paul Daniel Frehley (født 27. april 1951 i The Bronx, New York, USA) er en amerikansk musiker bedre kjent under navnet Ace Frehley, som var gitarist i rockebandet Kiss i periodene 1973–1982 og 1995–2000.
Biografi
Frehley begynte å spille gitar i 14-årsalderen og er autodidakt. Mange musikere har uttalt at de har blitt påvirket av Frehleys spillestil på flere måter. Instrumentmakerfirmaet Gibson Guitar Corporation har lansert en egen Ace Frehley-utgave av sin Les Paul-gitar; det er nesten uten unntak en slik gitar Ace har brukt gjennom hele karrieren.
Tiden i Kiss
Ace Frehley svarte på en annonse i avisen The Village Voice som Paul Stanley hadde satt inn, hvor det stod «Lead guitarist wanted with flash and balls» («Førstegitarist ønskes med lyn og baller»). Frehley, som kom inn i øvingslokalet med en orange og en rød gymnastikksko, plugget ut gutten som holdt på å prøvespille, og tok over selv. Paul Stanley, Gene Simmons og Peter Criss syntes visstnok ikke noe om dette, men så fort de hørte Frehley spille endret de mening, og slik ble han medlem i bandet.
Ace Frehley var medlem av Kiss fram til 1982. Selv om han var avbildet på de siste albumene var han nesten ikke med på produksjonene.
Frehley var først og fremst sologitarist, men komponerte også klassikere som «Parasite», «Cold Gin» og «Shock Me». Sistnevnte fra albumet Love Gun ble Aces vokaldebut i Kiss. Under gjenforeningen i 1996 spilte han på albumet Psycho Circus (1998).
Solokarriere
I 1982 sluttet Ace Frehley i Kiss, og Vinnie Vincent overtok plassen som gitarist. Frehley innledet deretter en ikke altfor suksessrik solokarierre. Etterhvert dannet han gruppen Frehley's Comet, som han gav ut flere album med. Med i gruppen var blant andre Anton Fig, som hadde vært reserve-trommeslager i Kiss tidligere. Frehley holdt konsert på Sentrum Scene i Oslo den 7. juni 2008 og på Union Scene i Drammen 29. november 2009. Den 7. juni 2015 holdt han konsert på Rockefeller i Oslo.
Polistichus
Polistichus er en slekt av billene i delgruppen (underfamilien) Dryptinae i familiegruppen løpebiller.
Systematisk inndeling
Oversikten har med slektens to arter, begge er registrert lengts sør i Europa, rundt middelhavet. De finnes i Nord-Afrika, Midtøsten og litt østover i Asia. Systematikken følger Carabidae of the World.
MS «Fæmund II»
MS «Fæmund II» er den kulturhistoriske båten som om sommeren trafikkerer en daglig rute mellom Synnervika (i Røros kommune), og Elgå, med anløpssteder ved Røa, Femundshytten, Revlingen, Jonasvollen og Elgå.(alle i Engerdal) i Norges tredje største innsjø, Femunden.
Siden 1905 har MS «Fæmund II» fraktet turister, post, varer, tømmer, trekull og malm. Det finnes ennå en veiløs bosetning ved Femunden som får post og varer med båten. Mange benytter båten når de skal til utgangspunktet for fotturer i Femundsmarka nasjonalpark.
Bulgarsk lev
Bulgarsk lev (лев), flertall: leva (лева) og levove (левове), har vært myntenheten i Bulgaria siden 1881. En bulgarsk lev er inndelt i 100 stotinki (стотинки), entall: stotinka (стотинка).
MS «Fæmund II»
Dampskipselskapet Fæmund ble stiftet i 1886, og året etter gikk de til anskaffelse av et treskip på jernspant. Båten ble døpt «Fæmund». Siden dengang har det vært uavbrutt rutetrafikk på innsjøen.
Bulgarsk lev
«Lev» betydde «løve» på arkaisk bulgarsk, og navnet er beslektet med rumensk leu og moldovsk leu.
MS «Fæmund II»
I 1904 besluttet selskapet å kjøpe ytterligere et skip, et dampdrevet jernskip, 82 fot langt og 6 fot dypgående. Skipet ble naturlig nok døpt «Fæmund II». Det ble fraktet i deler fra verftet i Trondheim på Rørosbanen til Røros. Derfra ble delene transportert med hest og kjerre de 35 km til Synnervika hvor skipet ble klinket sammen. Det sto ferdig våren 1905, og har siden den gang trafikkert Femunden hver eneste sommersesong. I 1958 ble dampmaskinen fra 1905 byttet ut med en 160 hk dieselmotor.
Willa Ford
Amanda Lee Modano (født 22. januar 1981 i Ruskin i Florida) er en amerikansk sanger kjent som Willa Ford som har blitt populær i hjemlandet med singlene «I Wanna Be Bad», «Did Ya Understand That» og «A Toast To Men (Fuck The Men)». Hun har også posert som nakenmodell bl.a for Playboy, og har hatt roller i flere filmer og fjernsynsprogram.
Willa Ford har blitt sammenlighet med Britney Spears og Christina Aguilera.
Willa Ford tok sitt artistnavn etter den engelske frasen «Will afford», mens hun tidligere brukte artistnavnet Mandah. Det var med dette artistnavnet hun slo igjennom med sangen «Lullaby» som hun skrev til Pokémon: The First Movie.
Vesdre
Vesdre (tysk: Weser, flamsk: Vesder) er ei elv øst i Belgia, i provinsen Liège, og ei av sideelvene til Ourthe fra høyre. Den har sitt utspring i Hautes Fagnes, nær grensa til Tyskland nær Monschau. Den renner gjennom en kunstig innsjø (Barrage de la Vesdre), og så gjennom landsbyene Eupen, Verviers, Pepinster og Chaudfontaine. Vesdre munner ut i Ourthe et par kilometer fra Liège. Den totale lengden er omtrent 60 kilometer.
Vannet i Vesdre er surt (på grunn av myrene Hautes Fagnes), og var derfor nyttig for tekstilindustrien rundt Verviers. Vesdredalen er således blitt en østlig utløper av det belgiske industruiområde sillon industriel. I dag blir vannet i Vesdre stort sett brukt til drikkevann.
Keith Michael Patrick O’Brien
Keith Patrick Michael O'Brien  (født 17. mars 1938 i Ballycastle i Nord-Irland, død 19. mars 2018 i Newcastle-upon-Tyne ) var en av Den katolske kirkes kardinaler og erkebiskop av Saint Andrews og Edinburgh i Skottland.
Bakgrunn
O'Brien hadde sine første skoleår i Ballycastle, men så flyttet familien til Skottland der faren tjenestegjorde i Royal Navy i Faslane. O'Brien gikk så i St Stephen's Primary School i Dalmuir og deretter ved Our Lady & St Patrick's High School i Dumbarton. Så flyttet familien til Edinburgh, der han fullførte sin videregående utdannelse ved Holy Cross Academy.
Etter ordinær skolegang studerte han kjemi, matematikk, filosofi og katolsk teologi.
Prest
Han ble presteviet i 1965, og arbeidet deretter i menighetssjelesorgen, og som skoleprest og matematikklærer. Fra 1978 til 1980 var han spiritual ved St Andrew’s College Drygrange (Roxburghshire) og deretter rektor ved Saint Mary’s College i Blairs ved Aberdeen.
Erkebiskop
I 1985 ble han erkebiskop av erkebispedømmet St. Andrews and Edinburgh. O'Brien var dessuten samtidig apostolisk administrator av bispedømmet Argyll and the Isles fra 1996 til 1999, da biskop Ian Murray overtok.
Kardinal
Pave Johannes Paul II utnevnte ham i 2003 til kardinal.
O'Brien tok del i pavevalget i 2005 som valgte kardinal Joseph Ratzinger til pave (Benedikt XVI).
Han trakk seg fra embetet 25. februar 2013 etter anklager om angivelig upassende adferd. Han ba senere om unnskyldning for at «jeg til tider ikke har opprettholdt den seksuelle atferd som ventes av meg som prest, erkebiskop og kardinal», og avsto fra å delta på konklavet 2013 som skulle velge pave Benedikt XVIs etterfølger. Han var den eneste britiske kardinal i alder som gjorde ham berettiget til å delta ved pavevalg - dette pavevalget ble dermed det første på lang tid uten britisk kardinal blant velgerne.
Episkopalgenealogi
Hans episkopalgenealogi er:
Montenegros historie
Montenegros historie er sterkt preget av landets nærhet til mektigere naboland, og har vært båret fram av en ofte meget dyktig balansering mellom stormakter helt til vår tid. Deler av området har vært underlagt svært mange og skiftende utenlandske herredømmer, men en uavhengig, mer eller mindre kontinuerlig «montenegrinsk» stat eksisterte uavbrutt fra 1356 til 1918, og igjen fra 2006.
I de første 160 av disse årene var denne staten (Zeta) kulturelt og politisk «serbisk», men deretter ser vi ulike kontinuerlige «montenegrinske» stater og dynastier som behersket deler av landet, oftest med basis i klaner i fjellområdene i sørvest rundt Cetinje. Disse områdene var aldri besatt av osmanene, slik resten av Balkan var, eller av Venezia som fra 1420 til 1797 behersket Montenegros kystbyer.
Landets historie preges av at skillene mellom vestlig og østlig kristendom, politisk kultur, og statstilhørighet gikk gjennom dagens Montenegro. Det har lenge vært betydelige etniske, religiøse, økonomiske og politiske skiller mellom kysten i vest og innlandet i øst. Dette skillet er fortsatt synlig i montenegrinsk samfunnsliv.
Montenegros historie er en tusen år lang balansegang mellom ambisjonene til tyrkere, italienere og serbere på denne delen av Balkan. Bare en gang mislyktes balansegangen, da det montenegrinske kongehuset på 1400-tallet kom i konflikt med både tyrkerne og veentianerne på én gang. Prisen ble høy – Zeta-staten gikk i praksis under og overlevde bare i utilgjengelige fjellstrøk i sørvest. I nyere tid ble derimot selvstendigheten fra 2006 resultatet av mer vellykket balansekunst, den kom i stand takket være vestlig press mot de serbiske lederne etter Balkankrigene, og gjorde tålmodige montenegrinske ledere i stand til å manøvrere landet til full selvstendighet.
Oldtiden
I grotten Mališina i Pljevlja er det funnet rester av bosetting fra istiden, mens Medena Stijena i samme kommune har rike funn fra steinalderen. Helleristninger med motiver av reinsdyr nær Risan i nordlige Kotorbukta vitner om reinsdyrjakten her under siste istid, da klimaet var langt kaldere enn i dag. Vi vet lite om overgangen til jordbruk og om bronsealderen i dette området.
Montenegro var befolket av illyrere samtidig med en viss gresk kolonisering langs kysten (Budva) omkring 700–500 f.Kr. Keltiske immigranter bosatte seg i området på 300-tallet f.Kr., og utviklet en illyrisk stat med hovedstad i Skadar i det 2. århundret. Mange historikere mener nå at illyrerne tilhørte den keltiske Hallstattkulturen.
Illyrernes hovedstad lå i kystbyen Risan i Kotorbukta, og stadig illyrisk piratvirksomhet medførte at romerne omkring 140 f.Kr. tok kontroll med kystområdet på østsiden av Adriaterhavet (Dalmatia), og innlemmet innlandet i provinsen Illyricum fra år 9 e.Kr. Doclaea og Municipium S var viktige garnisonsbyer, og et veinett forbant alle landets utposter med kysten, og med Donau lengre nord. Ved delingen av Romerriket i 395 gikk grensen mellom de vest- og øst-romerske rikene (og etter hvert kirkene) nordover fra Skadar og gjennom det indre av Montenegro. Kysten var altså «vestlig».
Richard Desmond
Desmond vant en olympisk sølvmedalje i ishockey under vinter-OL 1952 i Oslo. Han var med på det amerikanske ishockeylaget som kom på andreplass i turneringen bak Canada.
Montenegros historie
Oldtiden
Under Justinian opplevde Østromerriket en blomstring og handelssamkvemmet over Adriaterhavet økte kraftig etter Justinians erobring av Italia. Men under hans etterfølgere de neste århundrene fulgte nye nedgangstider for riket, og kampen mot islam fra 700-tallet dreide fokus bort fra de vestlige provinsene. Balkan opplevde på 400-tallet og 500-tallet en rekke barbariske invasjoner fra gotere, avarer og slavere. Med slavernes ankomst fra 600-tallet ble Montenegros posisjon som grenseområde etter hvert mellom østkirken og vestkirken enda tydeligere, ved at østkirken fikk en ny vekkelse gjennom kristningen av de nærboende serberne, og vestkirken gjennom kristningen av montenegrinerne.
Richard Desmond
Ishockeyturneringen ble avviklet som en enkeltserie med ni lag, der alle lagene møttes en gang. USA vant seks kamper, spilte uavgjort 3-3 mot Canada og tapte en kamp, 2-4 til Sverige. Canada vant serien med femten poeng foran USA som fikk tretten poeng.
Montenegros historie
Selvstendighetens høydepunkt - Duklja 600–1102
I tidlig middelalder dannet serbere, kroater og bulgarere sine første semi-nasjonale og ganske snart føydale stater, men «montenegrinere» hører vi ikke om. Tidlig på 600-tallet er det mulig at den bysantinske keiseren tilegnet kyststrekningen av dagens Montenegro rundt elven Bojana til serbiske nybyggere, som etablerte et levedyktig fyrstedømme i Duklja (Doclaea). Samtidig beholdt åpenbart bysantinerne initiativet på andre områder, for det serbiske fyrstedømmet ble kristnet av de østlige misjonærene Kyrillos og Methodios på 870-tallet.
En splittelse i flere lydriker fra 900 hindret ikke fortsatt ekspansjon. Byen Breznica ble nå et viktig serbisk provinssete. En midlertidig bysantinsk gjenerobring 960–1042 endte til slutt med total militær seier for Stefan I Vojislav av Duklja, som innen 1050 inkluderte hele kyststrekningen fra Skadar til Split. Den nye fyrsten for Huset Vojisavljević, Mihailo, balanserte mellom øst og vest ved å gifte seg med en gresk prinsesse i 1052. Balansekunsten under hans styre som fyrste (1050–1077) brakte midlertidig fred og økonomisk oppgang.
Snart ble derimot motsetningene til Bysants større. Da keiseren i Konstantinopel tapte Italia til normannerne, så serberne i fjellene sitt snitt til å gjøre opprør mot keiseren, med Mihailos støtte. Nederlag i kampen mot bysantinerne drev Mihailo i retning av Roma, med utsikter til å få opprettet Duklja som selvstendig katolsk erkebispedømme med pavens velsignelse. Den kirkelige status ble trolig ansett av Mihailo som en forutsetning for full politisk selvstendighet. Målet om eget erkebispedømme ble ennå ikke nådd, men pave Gregor VII, som var opptatt av å vinne nye seire i maktkampen mot Bysants etter kirkesplittelsen i 1054. Han anerkjente Duklja som kongedømme under Mihailo, som tok tittelen kong Mihailo I Vojislav av Duklja (1077–1081).
Sønnen og etterfølgeren Konstantin Bodin knyttet Duklja ytterligere til vesten, gjennom giftemål med normannerne i Italia. Sammen med den normanniske korsfarerhertugen Robert Guiscard deltok Konstandin i invasjonen av Dyrrachium lengre sør. I 1089 støttet han pave Urban II i striden med en motpave, og som takk ble bispesetet i Bar oppgradert til erkebispesete. Konstantin gikk videre i sin stormaktspolitikk, og angrep og okkuperte både Bosnia og det serbiske fyrstedømmet Raška. Dette slo derimot tilbake i form av en storstilt bysantinsk hevnekspedisjon 1089–1091, som innledet et gradvis tap av territorier og til slutt Duklja-statens fall.
I slaget ved Morača i 1102 vant storhertug Vukan av Raška en knusende seier over Duklja. Nå fulgte mer enn åtti års dynastisk balansekunst og indre strid hvor familiemedlemmer avløste hverandre i skiftende allianser med Bysants, normannerne, og serberne i Raška. Fra 1166 var bare en liten kyststripe tilbake utenfor serbernes kontroll, og i 1186 ble Duklja formelt og fullstendig innlemmet i Raška.
Serbernes høydepunkt – Raška og Zeta
Dynastisk strid var derimot uløselig knyttet til høymiddelalderen, og de ulike kirkelederne kjempet også om økt innflytelse. Den katolske erkebiskopen av Bar var Zeta-periodens mektigste føydalherre. Under kong Stefan Uroš IV Dušan av Raška ble oppløsningstendensene i den serbiske staten så åpenbare, at Zeta etter hvert lyktes i å rive seg helt løs, etter hans død i 1355. Den serbiske storhetstiden var med dette over.
Allerede i 1356 oppstod igjen en selvstendig «montenegrinsk» stat, kongedømmet Zeta, under Balša I som grunnla Huset Balšić. Byene Bar, Kotor og Skadar ble underlagt det nye kongedømmet. Etter 1385 ble Prizren i dagens Kosovo inntatt, og Zeta fikk nå større utstrekning enn dagens montenegrinske stat. Tidvis lå også den kroatiske byen Cavtat under Zetas innflytelse. Zeta-herskerne fremmet fri handel, kystbyene blomstret, og det ble innført en pengeunion med dinarer som felles myntenhet.
Men stadig rivalisering med herskerne av Bosnia førte ofte til militær konflikt, og en kortvarig okkupasjon av den nordlige kyststripen i 1382, da bosnierne grunnla byen Herceg Novi. Da bosnierne forlot området oppstod en ny utfordring, nemlig den økende tilstedeværelsen og de økonomiske motivene til handelsrepublikken Venezia langs kysten. Venezia fikk fotfeste i Kotor (Catarro) på 1300-tallet, og føydalherrene i Onogošt (Nikšić) lot seg også overtale til å støtte venetianerne. Fra 1420 fikk venetianerne effektiv kontroll med hele kysten med unntak av Republikken Ragusa (Dubrovnik), og denne kontrollen skulle bestå helt til 1797. Med en ytterligere, ny fare også fra øst – osmanene – som en reell trussel, så Zeta-herskerne ingen annen utvei enn å alliere seg nært med Serbia.
Derfor sendte Đurađ II Stracimirović Balšić deler av Zetas hærstyrker til unnsetning for serberne ved slaget ved Kosovosletta i 1389, hvor osmanene vant en knusende seier. Đurađ II overlevde derimot som uavhengig hersker i kystfjellene ved å sette venetianerne og osmanene vellykket opp mot hverandre. Allianser med Ungarn ble også knyttet mot venetianerne langs kysten, og allianser med Serbia mot osmanene i Kosovo. Serberne holdt stand mot overmakten helt til 1459, og opplevde under den siste serbiske motstandsperioden en kulturell og religiøs oppblomstring som også Zeta tok del i. Som ledd i knytningen mot Serbia gikk Zeta-herskerne blant annet med på å erklære sin underkastelse under den Serbiske ortodoks kirke, men uten å utvise eller forfølge katolikker.
Osmansk styre i øst 1459–1878
Osmanenes tyrkiske styre i det østlige innlandet fra 1459, varte helt til 1878. Den serbiske eliten ble nå gjort til bønder, eller flyktet nordover til Ungarn. Samtidig falt dette sammen med en generell nedgangstid i Sørøst-Europa f.o.m 1500-tallet, ledsaget av svak byvekst og «Det andre livegenskapet». I de tyrkiske områdene beholdt de fjerneste fjellområdene en betydelig autonomi, men ellers ble føydale strukturer sementert av fire århundrer med tyrkisk styre, med tyrkiske og konverterte lokale («bosnjaker») som føydale herskere (chiftluk sahibije) over en tungt skattelagt bondebefolkning. Denne bevarte sin ortodokse kristne identitet, men fikk visket ut sin nasjonale identitet.
Noen byer blomstret riktignok, Taslidža (Pljevlja) var hovedstaden i Sanjak Hercegovina fra 1572 til 1833, og fikk status som kasba med kloakksystem, tyrkiske bad, hager, moskeer og kristne klostre. Men regelen var at byene var ufrie sentra for militære og jordeiende ledere. Den senere Sanjak Novibazar (Novi Pazar) hadde hovedstad i Mostar, og medførte at det nordlige Montenegro kom mer i skyggen utviklingsmessig.
I vest rundt Cetinje og elven Zeta bestod derimot et mer eller mindre selvstendig fyrstedømme under det stadig hyppigere brukte navnet Crna Gora, med om lag 30 000 innbyggere igjen etter at venetianernes og osmanenes underla seg de øvrige 50 000 innbyggerne som hadde utgjort Zeta-staten. Det gjenværende fyrstedømmet vaklet ofte i sine allianser med Venezia, men kjempet side om side med hell i 1474, da tyrkerne ble nedkjempet ved Skadar. Fem år senere kom derimot tyrkerne tilbake og inntok Skadar, og sluttet fred med Venezia.
Skrekkscenariet med en deling av Crna Gora mellom stormaktene rykket nå nærmere. Fyrst Ivan I Crnojević av Zeta flyttet hovedstaden til Cetinje, grunnla et kloster der i de utilgjengelige områdene under Lovcen-fjellet, og ga den nye staten navnet Montenegro. Men montenegrinerne så sin stat angrepet på alle kanter. For første gang hadde et lokalt styre hatt makten – i drøye 100 år. Det maktet over tid ikke den fine balanse mellom stormaktene som så mange serbiske fyrster hadde behersket til fulle siden tidlig middelalder. Zeta-staten gikk i praksis under innen 1516, bare en liten flik rundt Lovcen-fjellet bestod.
I 1499 falt Zeta (Montenegro) under osmansk styre, trolig i samforståelse og aktiv osmansk allianse med venetianerne, som ikke hadde lyktes i å eliminere den selvstendige staten i fjellene. Fyrstedømmet Zeta ble nå innlemmet i İşkodra-Sanjak'en (Skadar), men selvstendige montenegrinske høvding- og fyrstedømmer fortsatte å eksistere i nordvest. De osmanske delene ble fra 1514 kalt Montenegro-Sanjak'en, og omfattet det sørlige Montenegro og det nordlige Albania. Den konverterte muslimen Staniša (Skenderbeg), som selv nedstammet fra Huset Ivan Crnojević, ble den første Bey i denne Sanjak'en, og regjerte til 1528. Selv om Crnojevićs-slekten nå trolig flyktet nordover til Serbia, beholdt lokale klanledere den effektive kontrollen i det som var igjen av Zeta, tross osmansk press fra Zanjak'en og venetiansk press fra deres hovedsete på kysten i Kotor.
Bispestat og kongedømme mellom stormakter 1516–1912
Montenegro ble nå en ortodoks, teokratisk stat, hvor sammensmeltingen av stat og kirke hindret utviklingen av hemmelige allianser med de muslimske osmanene. Denne kombinasjonen ble trolig avgjørende for at montenegrinerne fortsatte å bevare selvstendigheten i sin lille fjellstat rundt Cetinje og Lovcen-fjellet. Litt lengre vest – i dagens Bosnia og Hercegovina – ble bufferområdet Die Grenze opprettet, i samforståelse mellom Østerrike-Ungarn og osmanene. Her opprettet man en buffersone hvor befolkninger innen både islam og kristendom kunne eksistere sammen under full religionsfrihet. Denne mellomposisjonen preget også Montenegro selv fram til 1800-tallet.
Balkan ble likevel et konfrontasjonsområdet mellom Østerrike og Det ottomanske rike fra 1700-tallet, tross enigheten om en «nøytral» buffersone i vest. Serberne rundt Cetinje benyttet også denne konfrontasjonen til å holde på selvstendigheten. Montenegros kystområde var derimot under venetiansk kontroll, og innlandet lå stort sett under tyrkisk kontroll østenfor grense- og krigsområdene. Fire stormakter øvde press på den lille, selvstendige montenegrinske staten, som såvidt holdt stand.
Fra 1516 til 1696 var det vestlige innlandet en uavhengig, teokratisk munke- og bispestat, styrt av de katolske lederne i Cetinje. Fra 1696 ble denne uavhengige, men ikke-anerkjente staten styrt av lokale klanledere tilhørende det Huset Petrović-Njegoš, som kom fra den lille landsbyen Njegoši under Lovcen-fjellet. Arverekken gikk fra onkel til nevø gjennom generasjoner, siden bispefyrstene ikke fikk gifte seg.
Den første formelle proklamasjon av en selvstendig, montenegrinsk stat skjedde i 1798, og i 1854 gjorde Danilo I Petrović-Njegoš Montenegro om til en sekulær stat som fyrstedømmet Montenegro. En aggressiv konfrontasjon og krig mot tyrkerne fra 1875 ga resultater og internasjonal anerkjennelse gjennom Berlinkonferansen i 1878. Den frie statens areal ble doblet fra 1696 til 1878, og i 1905 fikk landet sin første grunnlov og ble et kongedømme i 1910.
Da østerrikerne befridde Beograd fra tyrkisk styre i 1711, støttet mange serbere og montenegrinere opp om østerrikernes hær. Den serbiske frihetskjemperen Karađorđe Petrović hadde kjempet i begge stormaktenes hærstyrker, og oppnådde uavhengighet for Serbia gjennom opprørene 1804–1813. Men senere på 1800-tallet ble Østerrike-Ungarns ambisjoner større på Balkan, og kulminerte først med okkupasjonen av Bosnia i 1908. Gradvis vendte de sørslaviske lederne seg bort fra østerrikske sympatier, og de brede uavhengighetsbevegelsene våknet.
Krig på Balkan 1912–1918
Den første Balkankrigen 1912–1913 ble startet av montenegrinerne, og ga en felles serbisk-montenegrinsk allianse mot tyrkerne, hvor også bulgarerne og grekere gikk med mot tyrkerne fra oktober 1912. Montenegro og Serbia delte den tyrkiske provinsen Sandžak mellom seg. Krigen var det første forsøket på å opprette en større, etnisk fundert nasjonalstat på Balkan, inspirert av samlingene av Italia og Tyskland noen tiår tidligere. Med europeisk medvirkning førte krigen til en nytegning av grensene på tyrkernes bekostning, og Montenegro delte Sanjak'en Novipazar med Serbia.
I mars 1912 inngikk Serbia og Bulgaria med hjelp fra Russland en avtale som kunne ha utviklet seg til en meget løfterik union på Balkan. Straks tyrkerne var nedkjempet i 1913 fikk man derimot et intermesso med mislykket bulgarsk angrep på sørslaverne fra juni til juli. Bulgaria mistet 33 000 mann på seks uker. På grunn av den greske og vestlige motvilje mot å slippe bulgarerne til i Makedonia og serberne ved Adriaterhavet, følte begge disse statene behov for å befeste sine territorielle krav gjennom fortsatt krigføring.
Stormaktenes manglende vilje til varige løsninger, og nederlaget for en serbisk-bulgarsk tilnærming, medførte at spesielt Østerrike-Ungarn vurderte det som trygt å erklære full krig mot Serbia fra 1914, utløst av attentatet 28. juni i Sarajevo.
Under første verdenskrig støttet Montenegro opp om Serbias krigføring mot Østerrike-Ungarn, og kjempet i to år imot østerriksk invasjon i en stillingskrig fram til 1916. Om lag 3 000 montenegrinere falt under verdenskrigen. Under den påfølgende østerrikske okkupasjon styrte montenegrinernes konge og regjering i eksil fra Bordeaux. Kongen ble derimot stadig mer isolert, ettersom et flertall av serbere og enkelte montenegrinske partier ønsket union med Serbia.
I praksis var Balkan i krig uavbrutt fra oktober 1912 til november 1918, og en rekke europeiske stormakter intervenerte på ulikt vis. Vinneren til slutt ble Serbia, som satt igjen med et maksimalt landområde og innlemmet Montenegro etter verdenskrigen.
Kongedømmet Jugoslavia 1918–1941
Under den serbisk-dominerte Podgroricaforsamlingen ble det bestemt å innlemme Montenegro i Kongeriket Jugoslavia fra 1. desember 1918. Den multi-etniske staten opplevde mange indre konflikter. Den 20. juni 1928 skjøt og drepte den montenegrinske parlamentsmedlemmet Puniša Račić i alt fem medlemmer av det kroatiske bondepartiet, inkludert Stjepan Radić.
Fra 6. januar 1929 ble regionenes selvbestemmelse i Jugoslavia kraftig redusert. Kong Aleksander avskaffet grunnloven, og suspenderte parlamentet. Det videre kongestyre ble kjent som «6. januar-diktaturet» – Šestojanuarska diktatura – og innebar blant annet at landet tok navnet Kongeriket Jugoslavia. Den 3. oktober 1929 reduserte kongen de 33 oblastene til 9 nye, store banoviner. Montenegro inngikk i provinsen Banat Zeta, som også omfattet vestlige Kosovo, Hercegovina og Dubrovnik-regionen. Podgorica var dette banat'ets hovedstad, og bevarte derved en viss økonomisk og administrativ betydning.
Under andre verdenskrig opplevde Montenegro først italiensk, og fra 1943 tysk, okkupasjon. En blodig geriljakrig fulgte okkupasjonene hvor agrar-fascisten Krsto Zrnov Popović med italiensk og tysk støtte kjempet mot både serbiske nasjonalister og partisaner. Det må antas at Montenegro bar sin forholdsmessige andel av de samlede jugoslaviske krigstapene på 305 000 soldater og 1,2 millioner sivile.
Nasjonsbygging under Tito
Titos seire over interne fiender og okkupasjonsstyrkene lengre nord førte til oppretting av en kommunistisk republikk i 1945. Den 29. november 1945 ble Montenegro, Serbia, Slovenia, Makedonia, Kroatia og Bosnia-Hercegovina republikker i den nye sosialistiske staten Den demokratiske føderasjonen Jugoslavia, som ble omdøpt allerede i 1946 til Den føderale folkerepublikken Jugoslavia, og senere til – Den sosialistiske føderale republikken Jugoslavia (SFR).
Montenegro ble en egen republikk innen føderasjonen, og montenegrineren Milovan Đilas hadde status som Titos arvtaker inntil han begynte å kritisere politiske forhold åpenlyst, og ble opposisjonell dissident. Fra 1974 ble Montenegros selvstyre noe utvidet innen Jugoslavia. De to provinsene Vojvodina og Kosovo fikk også større rettigheter nå, og både Montenegro og Kosovo nøt etter hvert godt av betydelige økonomiske overføringer fra resten av Jugoslavia. Turismen langs kysten ble utviklet noe under Tito-perioden, blant annet i Igalo.
Titos død 4. mai 1980 førte ikke til umiddelbar oppløsning, partiet beholdt makten og de ulike nasjonenes partirepresentanter forble lenge lojale mot føderasjonen. Det mest intense forarbeidet til selvstendighet ble trolig planlagt i Kroatia under general Frano Tudjman, og ikke i Serbia eller Montenegro i første omgang. I 1991, foran de første frie valgene, tok likevel Milo Đukanović og to andre unge og fremsynte, men foreløpig Milošević-lojale partikadre, kontrollen med Montenegros kommunistparti. De endret navnet til Montenegros demokratiske sosialistiske parti (Demokratska Partija Socijalista Crne Gore, DPS), og fikk vedtatt å fjerne ordet sosialistiske fra delstatens offisielle navn.
Et viktig startskudd for den økende fragmenteringen ble avfyrt langt utenfor Montenegro. En hemmelig avtale med Kroatia om å dele opp Bosnia-Hercegovina, avtalt i et møte i Karađorđevo mellom den kroatiske lederen Frano Tudjman og den serbiske partilederen Slobodan Milošević i mars 1991, ble for Milošević' del trolig enda mer nødvendig å gjennomføre da det brøt ut kraftige student- og misnøyeprotester i Beograd. Den montenegrinske partiledelsen holdt seg klokelig unna dette spillet, men kunne nå arbeide friere med å øke sin selvstendighet fra Beograd, i ly av de nasjonale konfliktene og splittelsene som nå fikk utfolde seg med partiledelsens velsignelse.
Etter Jugoslavia
I 1991 ble Milo Đukanović statsminister i Montenegro, men innenfor føderasjonen. Selv da Slovenia, Makedonia, Kroatia og Bosnia erklærte brudd med unionen og selvstendighet, forble Montenegros partiledelse bestemt på å fortsette unionen med Serbia. Finansieringen av krigen medførte hyperinflasjon i Serbia, og denne smittet over på Montenegro. Økonomien brøt nesten sammen, og fikk etter hvert ytterligere skudd for baugen da de serbiske bankene lånte folks sparepenger videre ut til staten for å finansiere krigføringen i Kroatia og Bosnia.
Krigen mellom restene av Den sosialistiske føderale republikken Jugoslavia og Kroatia førte til at Badinter-kommisjonen fra EU tidlig i 1992 erklærte Jugoslavia nå var å anse som oppløst. Den 6. april brøt Bosnia-krigen ut, og som svar på omverdens diplomatiske press opprettet Serbia og Montenegro den 28. april formelt en ny statsdannelse – Den føderale republikken Jugoslavia. Denne nye staten ble ganske umiddelbart idømt sanksjoner fra FN.
Montenegro lyktes i å unngå krigføring på eget territorium under krigene i Jugoslavia 1992–95, hovedsakelig gjennom å støtte fortsatt union med Serbia. Montenegrinske tropper deltok derimot i kamphandlinger utenfor landet, blant annet ved angrepet på Dubrovnik. Dessuten ble det sluppet noen NATO-bomber over unionens styrker i Montenegro under Kosovokrigen fra 1998.
En folkeavstemning i 1992 godkjente opprettelsen av unionen under navnet Den føderale republikken Jugoslavia. Men snart krevdes en vanskeligere balansegang, landets ledelse måtte både støtte Serbia for å unngå krig, og samtidig markere tilstrekkelig avstand for å unngå vestlig intervensjon. I denne perioden måtte landet utholde internasjonale sanksjoner. NATO-bombingen av Serbia rammet i en viss grad også Montenegro i 1999, selv om landets ledelse på det tidspunktet var erklærte tilhengere av løsrivelse fra Serbia.
Den 21. september 1995 ble Bosnia-krigen offisielt avsluttet, etter langvarig internasjonal mekling. Milo Đukanović slo to år senere pro-Milosevic-kandidaten i det montenegrinske presidentvalget, og fra 1997 begynte de montenegrinske lederne stadig sterkere å angripe Milošević og Serbia. Spesielt vanskelig var det å fortsette i union med en større nabostat som drev en fullstendig mislykket økonomisk politikk, og skapte hyperinflasjon. For å komme unna inflasjonen innførte Montenegro tyske mark som sideordnet valuta i 1998. Etter et år ble den jugoslaviske dinaren helt forlatt.
Et endelig dødsstøt mot unionen kom med Kosovokrigen fra 24. mars 1999. Đukanović erklærte at Montenegro ikke var en del av konflikten i Kosovo, men enkelte strategiske mål ble likevel bombet av NATO. På dette tidspunktet var økonomiske reformer allerede godt i gang, teleselskapet Promonte ble ytterligere delprivatisert fra 1996, da norske Telenor gikk inn på eiersiden i «pausen» mellom Bosniakrigen og Kosovokrigen.
En viktig delseier på veien til selvstendighet kom i 2000 da mer pro-vestlige krefter i Beograd kastet Slobodan Milošević som partileder. Nå la den montenegrinske partiledelsen konkrete planer for full selvstendighet. I 2001 ble det innledet videre privatisering av statlig (dvs. føderal jugoslavisk) eiendom, blant annet ble det største statlige teleselskapet solgt til tyske T-Mobile, og aluminiumsverket KAP i Podgorica ble solgt til russiske investorer.
Union med Serbia 2002–2006
Euro ble innført som valuta i januar 2002, da tyske mark opphørte som pengeenhet. Derimot oppstod det et forsinkende intermesso på veien mot selvstendighet, da EU i mars fikk igjennom en avtale hvor eks-jugoslaviske, montenegrinske og serbiske ledere dannet en ny stat, med navnet Serbia og Montenegro som erstatning for den nøyaktig like omfattende staten Jugoslavia. Allerede måneden etter kollapset den montenegrinske regjeringen i uenighet om unionen med Serbia. Det ble utlyst nyvalg til nasjonalforsamling, og partiene som støttet Milo Đukanović vant valget i oktober. Han ga nå opp presidentvervet for å bli statsminister for en koalisjon av partier, og partifellen Filip Vujanovic ble i 2003 ny president.
Den formelle opprettelsen av unionen i 2003 ble ikke mer enn et formelt, taktisk skritt fra montenegrinernes side. Unionen med Serbia møtte nå stadig sterkere motstand i det politiske miljøet, anført av statsminister Đukanović selv. Samtidig ble splittelsen mellom Serbia- og uavhengighetstilhengere langt skarpere. Den fremtredende journalisten og regimekritikeren Dusko Jovanovic ble skutt og drept i mai 2004. Hans avis Dan ble ansett som et talerør for anti-uavhengighetsbevegelsen, og hadde kommet med påstander om korrupsjon blant lederne av Montenegro.
Etter at den serbiske statsministeren Vojislav Kostunica i februar 2005 avviste et montenegrinsk forslag om splittelse av unionen mellom landene, erklærte Đukanović formelt at det ville arbeides konkret for løsrivelse og en montenegrinsk selvstendighetserklæring. Nasjonalforsamlingen ble enig om krav om 55 % ja-stemmer i ende folkeavstemning. I den endelige folkeavstemningen 21. mai 2006 tok montenegrinerne med 55,4 % flertall skrittet ut av unionen med Serbia.
Den tidligere bosnisk-serbiske lederen Radovan Karadžić som ble arrestert sommeren 2008, er opprinnelig født og oppvokst i Montenegro. Hans karriere er et av utallige eksempler på hvordan etnisitet og nasjonalitetstilhørighet har krysset grenser i det tidligere Jugoslavia, og hvordan sørslaviske borgere og ledere har hatt kryssende lojaliteter hvor Montenegro er innvevd i et fortsatt fellesskap med de andre republikkene i regionen.
I 2009 ble Montenegro hardt rammet av finanskrisen, som reduserte de store utenlandske investeringene i landet og på den måten svekket betalingsbalansen med utlandet markant. Dette ga igjen store problemer med budsjettbalansen og det ble foretatt kutt i offentlige utgifter.
NM i bandy for damer 2015
'''Det 32. norgesmesterskapet i bandy for damer''' ble arrangert vinteren 2014/15 og vunnet av samarbeidslaget Nordre Sande/Drammen etter finaleseier 10–4 over Høvik/Haslum.
Avvikling
Norgesmesterskapet ble avviklet i perioden 29. november 2014 til 6. mars 2015. Det ble arrangert et seriespill med fem lag der alle lagene møtte hverandre to ganger. Deretter ble det avholdt et sluttspill med de fire beste lagene. Norgesmesterskapet ble avgjort med finale i en enkelt kamp på Frogner stadion i Oslo 6. mars 2015.
Tabell
Kilde: idrett.speaker.no
Bergen spilte hjemmekampene sine som rinkbandy og hadde dermed ikke anledning til å gå til sluttspill.
Semifinaler
26. februar 2015
28. februar 2015
2. mars 2015
Finale
Fredag 6. mars, Frogner stadion, Oslo, 142 tilskuere.
Målscorere Hoveddommer: Mats Eriksson, Mjøndalen. Meddommere: Andrej Jigoulin, Ullevål og Even Braaten, Frigg.
1. Stine Lillejord (mv.) 2. Helene Dahlmann 3. Elisabeth Fretheim 6. Marie Grepperud 7. Lene Aamodt 8. Helle Lillejord 9. Mathilde Jørgensen 11. Therese Risnes 14. Line Lohannessen 15. Elin Johannessen 18. Amanda Jahnsen 22. Silje Maurtveten Monica Markussen Camilla Friis
Joakim Garff
Joakim Garff (født 25. februar 1960 i London) er en dansk teolog, forfatter og forskningslektor. Cand.theol. fra 1986, lic.theol. fra 1991. Fra 1992 til 1999 var han formann for Søren Kierkegaard Selskabet. Han er per 2017 lektor ved Søren Kierkegaard Forskningscentret i København. Han er også medredaktør av Søren Kierkegaards Skrifter. Han har skrevet en rekke bøker, siden hans første bok Den søvnløse.
Han biografi om Søren Kierkegaard, SAK (2000), som ble bestselger i Danmark og utlandet, er oversatt til svensk, norsk, engelsk, tysk, ungarsk og italiensk. Peter Tudvad har kritisert Garffs biografi for å ikke være riktig forskning om Søren Kierkegaard, da det ikke har vært grundig nok kildekritikk.
Hagström
Hagström, eller Hagstrom er en produsent av elektriske gitarer, bassgitarer og trekkspill i Älvdalen i Dalarna, Sverige.
De begynte med å importere trekkspill fra Tyskland og senere Italia, før de åpnet sine egne lokaler i 1932. Gjennom 1960-årene begynte selskapet å lage elektriske gitarer og senere forsterkere. De tidlige gitarene var svært influert av trekkspillproduksjon og hadde et spesielt utseende og særpreget følelse. Mange samtidige artister, som Elvis Presley, Tim Armstrong, Bill Nelson, Billy Gibbons, Dusty Hill, Aaron North og Pat Smear brukte Hagström-gitarer. Joe Satrianis første gitar var en Hagström. I dag spiller Nicholas McCarthy fra Franz Ferdinand en rød Hagström P46 Sweetone fra 1959.
Av modeller var Hagstrom 1, H-serien (H II, H III, H II N), Swede (opprinnelig kalt The Hagstrom LP, eller Les Paul, på grunn av instrumentets likhet med den populære Les Paul laget av Gibson Guitars), Super Swede, Impala, Corvette (kalt Condor i USA), Viking, Swede Patch 2000 (en av de første synthesizer-gitarene) og Jimmy (designet av Jimmy D'Aquisto, en respektert instrumentmaker i New York som hadde blitt ansatt av Hagström for å designe Swede). Av bassgitarer finnes The Swede Bass og H8 – den første åttestrengede bassgitaren, som ble berømt da den ble brukt av musikere som Noel Redding, Jimi Hendrix og Mike Rutherford.
Produksjonen av svensklagde Hagström-instrumenter tok slutt i 1983 da de ikke lenger kunne holde følge med konkurrerende merker som brukte asiatisk arbeidskraft. Hagström lagde noen japanske prototyper, men de var ikke fornøyde med kvaliteten. De valgte å legge ned driften fremfor å skade merkets renommé med billige gitarer.
I 2004 startet Hagström opp igjen.
Et norsk datterselskap ved navn A/S A. Hagstrøm ble i 1928 etablert for å importere og selge Hagström-instrumenter i Norge. På grunn av importrestriksjoner etter krigen ble produksjon av instrumenter startet på Ammerud i Oslo i 1947. Akustiske og etterhvert halvakustiske gitarer, samt mandoliner og noen kontrabasser, ble produsert, totalt over 60 000 instrumenter. Da importrestriksjonene ble opphevet, ble konkurransen med utenlandske selskaper for sterk, og instrumentproduksjonen i Norge ble lagt ned i 1962.
Julien Belgy
Julien Belgy (født 6. mai 1983 i Niort) er en tidligere profesjonell fransk landeveissyklist.
Og mora di også
Og mora di også (originaltittel: Y tu mamá también) er en meksikansk film fra 2001. Filmen omhandler to tenåringsgutter på en reise sammen med en kvinne i 20-årene.
Filmen foregår på bakgrunn av de politiske og økonomiske realiteter av dagens Mexico, spesielt slutten av det uavbrutte sytti år lange regimet til de meksikanske presidentene fra Partido Revolucionario Institucional eller PRI, og begynnelsen på opposisjonen ledet av Vicente Fox. Filmen ble en stor suksess i hjemlandet og har også mottatt priser og god kritikk utlandet. I tillegg har filmen fått kultstatus blant mange på grunn av sitt til dels kontroversielle politiske budskap.
Handlingsreferat
Filmen starter med å vise to tenåringsgutter, Julio fra arbeiderklassen og Tenoch (spilt av Diego Luna) fra overklassen. De har sex med sine respektive kjærester før jentene skal reise til Italia. Uten kjærestene i nærheten, benytter guttene muligheten til å leve som ungkarer. I et bryllup møter de Luisa (spilt av Maribel Verdú), som er gift med Tenochs fetter, Jano. Guttene forsøker å imponere Luisa, og oppfordrer henne til å bli med til en fiktiv, bortgjemt strand kalt Boca del Cielo («Himmelens munn»). Hun avviser forslaget.
Men senere ringer Luisa til Tenoch, og spør om tilbudet om å reise sammen med dem til stranden fremdeles står ved lag. Selv om Julio og Tenoch har liten anelse om hvor de egentlig skal, reiser de tre av gårde og kjører gjennom den meksikanske landsbygda. De snakker om sine respektive forhold og seksuelle opplevelser, for å fordrive tiden. Guttene skryter av sine egne bedrifter. Men Luisa snakker mye om Jano og minnes sin aller første kjærlighet, som døde i en motorsykkelulykke.
Wolfgang Wenzel Haffner
Wolfgang Wenzel Haffner (født i Christiania 23. november 1806; død i Christiania 11. november 1892) var en norsk marineoffiser og statsråd.
Haffner tjenestegjorde i marinen fra 1824 til 1839, hvoretter han ble kronprins Oscars (den senere kong Oscar IIs) og hans søskens privatlærer i 9 år. Fra 1848 til 1861 fortsatte Haffner sin militære karriere, og ble kommandør. Han var deretter marineminister fra 1861 til 1869, i Frederik Stangs regjering. Han trakk seg fra embetet etter mistillit fra Stortinget. Haffner var den første norske statsråden som har trukket seg på grunn av et mistillitsvotum.
I forbindelse med overgangen mellom regjeringen Selmer og regjeringen Schweigaard i 1884 var Haffner konstituert som Norges statsminister i Stockholm fra 21. mars til 3. april 1884.